CELEX: 62007CA0502
Language: hu
Date: 2009-01-15 00:00:00
Title: C-502/07. sz. ügy: A Bíróság (második tanács) 2009. január 15-i ítélete (a Naczelny Sąd Administracyjny [Lengyelország] előzetes döntéshozatal iránti kérelme) – K-1 sp. z o.o. kontra Dyrektor Izby Skarbowej w Bydgoszczy (HÉA – Az adóalany adóbevallásában felmerült szabálytalanságok – Kiegészítő adó)

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/4
            
         A Bíróság (második tanács) 2009. január 15-i ítélete (a Naczelny Sąd Administracyjny [Lengyelország] előzetes döntéshozatal iránti kérelme) – K-1 sp. z o.o. kontra Dyrektor Izby Skarbowej w Bydgoszczy
   (C-502/07. sz. ügy) (1)
   
   (HÉA - Az adóalany adóbevallásában felmerült szabálytalanságok - Kiegészítő adó)
   (2009/C 55/05)
   Az eljárás nyelve: lengyel
   A kérdést előterjesztő bíróság
   Naczelny Sąd Administracyjny
   Az alapeljárás felei
   
      Felperes: K-1 sp. z o.o.
   
      Alperes: Dyrektor Izby Skarbowej w Bydgoszczy
   Tárgy
   Előzetes döntéshozatal iránti kérelem – Naczelny Sąd Administracyjny (Lengyelország) – a tagállamok forgalmi adókra vonatkozó jogszabályainak összehangolásáról szóló, 1967. április 11-i 67/227/EGK első tanácsi irányelv (HL 71., 1301. o.; magyar nyelvű különkiadás 9. fejezet, 1. kötet, 3. o.) 2. cikke első és második bekezdésének, valamint a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 19-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) 2. cikkének és (10) cikke (1) bekezdése a) pontjának, valamint 10. cikke (2) bekezdésének, illetve 27. cikke (1) bekezdésének és 33. cikkének értelmezése – A HÉA-alany adóbevallásában felmerült szabálytalanságok megállapítása esetén kiegészítő adóteher kivetését előíró nemzeti szabályozás
   Rendelkező rész
   
               1)
            
            
               A hozzáadottérték-adó közös rendszere, ahogy azt a tagállamok forgalmi adókra vonatkozó jogszabályainak összehangolásáról szóló, 1967. április 11-i 67/227/EGK első tanácsi irányelv 2. cikkének első és második bekezdése, valamint a 2004. április 26-i 2004/66/EK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 2. cikke és 10. cikke (1) bekezdésének a) pontja, valamint 10. cikkének (2) bekezdése meghatározza, nem zárja ki, hogy a tagállamok jogszabályaikban előírjanak olyan, a hozzáadottérték-adó alanyokkal szemben alkalmazható közigazgatási szankciót, mint amilyen a termékeket és a szolgáltatásokat terhelő adóról szóló, 2004. március 11-i törvény (ustawa o podatku od towarów i usług,) 109. cikkének (5) és (6) bekezdése szerinti „kiegészítő adóteher”.
            
         
               2)
            
            
               Az olyan rendelkezések, mint amelyek a termékeket és a szolgáltatásokat terhelő adóról szóló 2004. március 11-i törvény 109. cikkének (5) és (6) bekezdésében szerepelnek, nem minősülnek a módosított 77/388 hatodik irányelv 27. cikkének (1) bekezdése szerinti egyes adócsalások és -kikerülések megelőzését célzó „eltérő különös intézkedéseknek”.
            
         
               3)
            
            
               A módosított 77/388 hatodik irányelv 33. cikke nem akadályozza meg az olyan rendelkezések hatályban tartását, mint amilyenek a termékeket és a szolgáltatásokat terhelő adóról szóló, 2004. március 11-i törvény 109. cikkének (5) és (6) bekezdésében szereplők.
            
         
      (1)  HL C 22., 2008.1.26.